กินยาคุมฉุกเฉินต้นเดือนกุมภาพันธ์แล้วประจำเดือนก็มาในวันมี่17กุมภาพันธ์แล้วเดือนมีนาคมประจำเดือนเลื่อนไป4วันแล้วมีอาการเจ็บนมแต่ประจำเดือนก็ไม่มาเป็นเพราะอะไรประจำเดือนกุมภาพันธ์มาจะทำให้ท้องหรือไมคิดมากเลยค่ะ
สวัสดีครับ โดยปกติ ยาคุมฉุกเฉินจะมีผลข้างเคียง ทำให้รอบเดือนผิดปกติ เช่น มาเร็วกว่าปกติได้ครับ แต่ถ้าประจำเดือนในเดือนกุมภาพันธ์มาแล้ว แต่หลังจากนั้น ประจำเดือนของเดือนมีนาคมมาช้า ก็ควรตรวจการตั้งครรภ์ดู เพื่อความแน่ใจดีกว่าครับ เพราะเป็นสาเหตุที่พบบ่อยที่สุดครับ ส่วนเรื่องอาการเจ็บเต้านมนี้คงไม่จำเพาะเจาะจงนักครับ เพราะปกติเต้านมคัดจะเกิดจากระดับฮอร์โมนเพศหญิงที่สูงขึ้นในรอบเดือนอยู่แล้ว ไม่ได้เกิดจากการตั้งครรภ์เสมอไปครับแต่ถ้าหากตรวจแล้วไม่พบการตั้งครรภ์ อาการขาดประจำเดือนก็อาจจะเกิดจากสาเหตุอื่นเช่น ผลจากยาคุมกำเนิด รังไข่ทำงานผิดปกติ ต่อมใต้สมองที่สร้างฮอร์โมนผิดปกติ เครียดพักผ่อนน้อย ภาวะฮอร์โมนธัยรอยด์ต่ำ เป็นต้นครับ ซึ่งหากประจำเดือนยังไม่มาและไม่ได้พบการตั้งครรภ์ ก็ควรพบคุณนรีเวชเพื่อทำการตรวจต่อไปครับ